Tienerseun vermoor glo paŉ Tienerseun het glo Sondag sy pa met ŉ skerp voorwerp doodgesteek en sy agtjarige sussie beseer toe sy probeer keer het in Hartbeespoortdam in Noordwes. Kapt. Pelonomi Makau, woordvoerder van die polisie, sê die 17-jarige het glo laat by die huis aangekom waarna ŉ hy en sy pa in ŉ argument betrokke geraak het. “Die verdagte, wat glo onder die invloed van dwelms was, het die slagoffer op sy rug en bors gesteek en hy is op die toneel dood.” Makau se tienerseun se suster het tussenbeide probeer tree en is in die keel en middellyf gesteek. Sy is na ŉ hospitaal geneem vir behandeling. Die tienerseun is in hegtenis geneem en sal Maandag in die Brits-landdroshof verskyn.